**

Δελτίο Τύπου

***ΠΑΡΑΔΟΣΗ ΤΡΟΦΙΜΩΝ ΑΠΟ ΤΟ 3ο ΓΥΜΝΑΣΙΟ ΧΑΪΔΑΡΙΟΥ***

Την Παρασκευή 14/12 η σχολική οικογένεια του 3ου Γυμνασίου Χαϊδαρίου συγκέντρωσαν τρόφιμα για την Κοινωνική Υπηρεσία του Δήμου Χαϊδαρίου, με σκοπό να διατεθούν σε αδύναμους οικονομικά συμπολίτες μας.

Με την πράξη αυτή το 3ο Γυμνάσιο παρέδωσε το πιο σημαντικό μάθημα, αυτό της ανθρωπιάς και της αλληλεγγύης.

Εκ μέρους του Δήμου, παρέλαβαν τα συγκεντρωμένα τρόφιμα ο Δήμαρχος Χαϊδαρίου Μιχάλης Σελέκος και ο Αντιδήμαρχος Τεχνικών Υπηρεσιών Κώστας Σταθάς. Ο Δήμαρχος συνεχάρει ιδιαίτερα του καθηγητές, τους μαθητές, τον Σύλλογο Γονέων και ιδιαίτερα την καθηγήτρια κ. Λαζικίδη για αυτή σπουδαία πρωτοβουλία, που προάγει την αγάπη και τη συναδέλφωση, την αλληλεγγύη και την αλληλοβοήθεια μεταξύ των αδυνάτων.

Επεσήμανε , ότι αυτή η αλληλεγγύη θα πρέπει να αποκτά σταθερά και μόνιμα χαρακτηριστικά ώστε να βοηθάμε περισσότερο όσους έχουν ανάγκη ακόμα και όταν περάσουν οι γιορτές. Ωστόσο, για να μην υπάρχουν συνάνθρωποί μας που να ζούν στη φτώχια και στο περιθώριο πρέπει να δυναμώσει η συλλογική διεκδίκηση για δουλειά με δικαιώματα για όλο τον κόσμο, για ενίσχυση των φορέων Κοινωνικής Πρόνοιας που θα μεριμνούν για τις ζωές αυτών των ανθρώπων.

Τέλος, ευχήθηκε σε όλους του μαθητές και το διδακτικό προσωπικό, Χρόνια Πολλά με Υγεία και Ειρήνη σε όλο τον κόσμο!

**Γραφείο Τύπου Δήμου Χαϊδαρίου**